**"Magic: The Gathering"** (lühend **MTG**, nime lühivorm **"Magic"**) on üks maailma esimesi kogumiskaardimänge. 

Mängu töötas välja Richard Garfield, 1993. aastal hakkas seda tootma Ameerika Ühendriikide rollimänguettevõte Wizards of the Coast, millest hiljem on saanud mängutootja Hasbro tütarettevõte. "Magic" on jätkuvalt elujõuline, hinnanguliselt on sellel kaksteist miljonit mängijat 2011. aasta seisuga[update]. "Magicut" mängivad kaks või enam mängijat, kasutades trükitud või virtuaalset kaardipakki (mängu ametlikus veebiversioonis "Magic: The Gathering Online" või muudes mänguprogrammides).

Mängu sisu
----------

Iga mäng kujutab endast lahingut võimsate võlurite (*planeswalkers* – ligikaudses tõlkes 'maailmade vahel kõndijad') vahel, kes kasutavad kaartidel kujutatud loitse, võlujõuga esemeid ja olendeid vastasega võitlemiseks. Kaardid kasutavad viit tüüpi mana, mida tähistatakse värvikoodidega (valge, must, sinine, punane ja roheline). "Magicus" võitmiseks on vaja nii õnne kui ka strateegiat. Ehkki mängu algne kontseptsioonis kasutati rohkelt motiive rollimängudest nagu "Dungeons & Dragons", ei sarnane "Magicu" mängimine kuigivõrd fantaasiapõhiste rollimängude mängimisega, kuid selles on ka märksa enam kaarte ja keerukamad reeglid kui traditsioonilistes kaardimängudes.

Turniirid
---------

Wizards of the Coast on töötanud välja rahvusvahelise turniirisüsteemi, samuti on tekkinud elukutseliste mängijate kogukond ja ulatuslik kasutatud kaartide turg. Haruldaste kogumisobjektidena ja mängu väärtuse tõttu võivad "Magicu" kaardid olla ka rahaliselt suure väärtusega. 2005. aastal müüdi üks "Black Lotus" 20 000 USA dollari eest.

Mängust ilmub alatasa uusi versioone, kus on muudetud kaartide sisu, mängumaailmu ja reegleid.

Viited
------

1. ↑  Kotha, Suresh (19. oktoober 1998), *Wizards of the Coast* (PDF), originaali (PDF) arhiivikoopia seisuga 1. september 2006, vaadatud 11. augustil 2013
2. ↑  Williams, J. Patrick (2. mai 2007), *Gaming as Culture: Essays on Reality, Identity and Experience in Fantasy Games* (PDF), originaali (PDF) arhiivikoopia seisuga 2. detsember 2013, vaadatud 11. augustil 2013
3. ↑  "Magic: The Gathering Fact Sheet" (PDF). Wizards of the Coast. 2009. Originaali (PDF) arhiivikoopia seisuga 24. august 2009. Vaadatud 10. juuni 2013.
4. ↑  "First modern trading card game". Guinness World Records. 2013. Vaadatud 16. juuli 2013.
5. ↑  ICv2 (9. november 2011). "'Magic' Doubled Since 2008". Vaadatud 10. november 2011. For the more than 12 million players around the world [...] Mängijate arvu "12 miljonit" nimetas Hasbro; ehkki nende tütarfirmal Wizards of the Coast võivad olla parimad andmed turniirisüsteemi ja kaardimüügi kohta, on neil ka äriline huvi mängijate arvu optimistlikult hinnata.

Kirjandus
---------

* Baldwin & Waters (1998). *The Art of Magic: A fantasy of world building and the art of the Rath Cycle*. Renton, WA: Wizards of the Coast. ISBN 0-7869-1178-6.
* Flores, Michael J. (2006). *Deckade - 10 Years of Decks, Thoughts and Theory*. New York, NY: top8magic.com. ISBN 0-9778395-0-8.
* Moursund, Beth (2002). *The Complete Encyclopedia of Magic: The Gathering*. New York, NY: Thunder's Mouth Press. ISBN 1-56025-443-2.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Magic: The Gathering** |

* MagicTheGathering.com – mängu ametlik koduleht
	+ Magic Academy – strateegiaarhiiv alustavatele ja kesktaseme mängijatele
* Gatherer – mängu "Magic: The Gathering" ametlik kaartide andmebaas
* The DCI.com – ettevõtte Wizards of the Coasti ametlike turniiride koduleht
* Magic Online – mängu "Magic: The Gathering" ametlik koduleht